open-index/open-wikipedia-markdown huggingface dataset:
47 מטר 2

"**47 מטר 2**" (באנגלית: ****) הוא סרט אימה והישרדות בריטי-אמריקאי אשר בוים על ידי יוהאנס רוברטס, לפי תסריט שכתבו יוהאנס רוברטס וארנסט ריירה. את הדמויות הראשיות מגלמים ג'ון קורבט, ניה לונג, סופי נליס וקורין פוקסק.

הסרט יצא לאקרנים ב-16 באוגוסט 2019, בהפצת אנטרטיינמנט סטודיו מושן פיקצ'רס.

## עלילה
מיה וסשה אחיות ביחסים לא טובים, ההורים שלהן מתכננים להן חוויה משותפת: הפלגה וצפייה בכרישים. סשה מעודדת את מיה להבריז מזה ולצאת במקום עם 2 חברותיה- ניקול ואלכסה. הן יוצאות לסקור עיר אבודה תת-ימית שנבנתה על ידי שבט המאיה.

בעקבות תזוזה חלק מהמבנה זז ונוצר גל שגורם למים להיות עכורים והבנות לא רואות אחת את השנייה. מיה מוצאת את בן, חבר של אלכסה. הוא מסביר לה שיש דרך לצאת אך לפניי שאומר עוד משהו הוא נטרף על ידי כריש. הבנות רואות אחת את השנייה ומנסות לברוח, הכריש רודף אחריהן וגורם למנהרה של הדרך בה הגיעו להיחסם.

הבנות לוקחות את הסרט שבן שם כדי לדעת מה הדרך חזרה ועוקבות אחריו. אלכסה שמובילה קורה שהסרט נקרע. הן מחפשות דרך אחרת אבל מופיע כריש שמסתובב בינן כשהכריש נעלם הבנות בורחות למערה ומוצאות בה כיס אוויר.

מיה שומעת משהו ומחליטה לחפש מה מקור הרעש, בתקווה שזה מאביה. במקביל קארל - חבר של בן שנשאר במקום ממנו יצא בן נטרף על ידי כריש. מיה מוצאת את גופתו וגם את אביה - גרנט שהגיע לחפש אותן שם.

ניקול, אלכסה וסשה מצאו דרך לבלבל את הכרישים - הם עיוורים אז כשרצו להסיח את דעתם הן דפקו על העמודים הישנים. חמישתם מגיעים למקום מפלט- המקום ממנו גרנט נכנס.

אלכסה מטפסת על חבל הצלה אבל בזמן הזה שאר הבנות מבחינות בכריש במים. ניקול קופצת על החבל והוא נתלש ממקום האחיזה שלו. אלכסה נופלת וניקול מצליחה להאחז באדמה אבל מאבדת אחיזה ונופלת עמוק למים - נטרפת ישר.

גרנט מסביר ל-3 הבנות שהמבנה הקדום מחובר לים, ולכן אם ימצאו דרך לצאת הם ינצלו. אבל ברגע נטרף על ידי כריש.

הבנות יוצאות בעצמן, אבל במהלך הדרך מתחילה מערבולת תת-ימית ששואבת פנימה את סשה. מיה ואלכסה מוצאות מערה קטנה מעבר למערבולת ומנסות להגיע אליה. אלכסה נתפסת על ידי כריש בתא החמצן שלה וכדי להימלט מורידה אותו ונחנקת.

מיה נשאבת למערבולת ומוצאת את סשה. הן ביחד מצליחות להגיע לנקיק צר וכדי לעבור בו מורידות את תאי החמצן שלהן. הן מגיעות לאוקיינוס שם רואות את ספינת ההפלגה שהיו אמורות להיות עליה.

מיה עולה אבל סשה נתפסת על ידי כריש, מיה יורדת למים עם אקדח ויורה בו. מיה עולה אך לפני שעושה זאת תופס אותה כריש והיא מצילה את עצמה כשהיא דוקרת אותו בעין. סשה ומיה מתאחדות על סיפון הספינה.

## ליהוק

## הפקה
בספטמבר 2017, הוכרז כי The Fyzz Facility, עובדים על סרט המשך עבור הסרט "47 מטר" שיצא בסמוך לכך. עוד נודע כי יוהאנס רוברטס יהיה במאי הסרט בשנית, וכי הוא וארנסט ריירה יכתבו את תסריט הסרט בשנית גם כן. בהמשך, פורסם כי סרט זה יצולם בברזיל ויתמקד בחבורת נשים שנקלעות אל סיטואציה דומה לזו שקרתה בסרט הקודם.

בדצמבר 2018, נודע כי שם סרט ההמשך יהיה "47 Meters Down: Uncaged".

## קישורים חיצוניים
* 

## הערות שוליים

קטגוריה:סרטי אימה מ-2019
קטגוריה:סרטים באנגלית
קטגוריה:סרטים בריטיים משנת 2019
קטגוריה:סרטים על כרישים
קטגוריה:סרטי דרמה בריטיים
קטגוריה:סרטי אימה בריטיים
קטגוריה:סרטי מתח בריטיים
קטגוריה:סרטים על אחיות
אודאיפור

**אודאיפור** (בהינדי: **उदयपुर**) היא עיר בהודו. העיר ממוקמת במחוז אודאיפור שבמדינה ההודית ראג'סטאן. אודאיפור ממוקמת בגובה 600 מטרים מעל פני הים ומספר התושבים בעיר היה 451,100 נכון ל-2011.

אודאיפור ("עיר הזריחה") הפכה לבירת מדינת הנסיך אודאיפור בשנת 1568 על ידי מהראג'ה אודאי סינג. העיר מוקפת חומה וארמון העיר שבנה המהראג'ה בשנת 1570.

אודאיפור היא מרכז תוצרת חקלאית. במפעלים שבעיר מייצרים כימיקלים, אזבסט וחימר. בתעשיות הזעירות מיוצרות גם עבודות יד מבד, רקמה, שנהב ולכה. בנוסף לכך יש בעיר כמה בתי חולים, מוזיאון ואוניברסיטת מוהלל סוחדיה.

## דפוסי אקלים
שלוש העונות העיקריות באודאיפור הן עונת הקיץ, עונת המונסון ועונת החורף. היות שהעיר ממוקמת באזור המדבר של ראג'סטאן, האקלים ומזג האוויר באודאיפור הוא לרוב חם. עונת הקיץ מתחילה מאמצע מרץ ונמשכת עד יוני כאשר בתקופה זו הטמפרטורה הממוצעת נעה בין 23 מעלות צלזיוס ל-44 מעלות צלזיוס. עונת המונסונים מתחילה ביולי ונמשכת עד אוקטובר. עונת החורף מתחילה מאוקטובר ונמשכת עד מרץ.

תקופת החורף ותקופת המונסונים הם התקופות הכי מוצלחות לבקר בעיר. עונת התיירות בעיר בדרך כלל נמשכת מאמצע ספטמבר עד סוף מרץ או תחילת אפריל. אפילו חודש ינואר, החודש הקר ביותר בשנה באזור אודאיפור, מאופיין במזג אוויר בהיר, שטוף שמש, ובטמפרטורה מקסימלית סביב 28.3 מעלות צלזיוס.

## קישורים חיצוניים
* 

* 

## הערות שוליים

קטגוריה:ראג'סטאן: ערים
הילד (סרט, 2016)

"**הילד**" (באנגלית: ***The Boy***) הוא סרט אימה אשר בוים על ידי ויליאם ברנט בל, לפי תסריט שכתב סטייסי מנאר. את הדמויות הראשיות מגלמים לורן כהן ורופרט אוונס. בתפקידי משנה עיקריים משחקים דיאנה הרדקאסל וג'ים נורטון.

הסרט יצא לאקרנים ב-22 בינואר 2016, בהפצת STX Entertainment.

## עלילה
גרטה אוונס, אמריקאית צעירה ממונטנה, נשכרת כאומנת על ידי משפחת היילשייר. לאחר מכן, מגיעה גרטה אל עיירת המשפחה הנמצאת בבריטניה. היא נכנסת אל בית המשפחה ונפגשת עם בני הזוג היילשייר. הם מכירים אחד את השני ואז מספרים לי כי הילד שלהם הוא בובת חרסינה, הנענית לשם ברהאמס.

לאחר המפגש, משפחת היילשייר נוסעת ומשאירה את גרטה עם ברהאמס. לפני שהם נוסעים, הם מספרים לה שהיא האומנת היחידה אשר ברהאמס הסכים שתטפל בו. בהמשך הסרט, מגלה גרטה את הסוד שהסתירה משפחת היילשיירס, תוך שהיא עוברת מסכת הפחדות.

## ליהוק

## קישורים חיצוניים
* 

## הערות שוליים

קטגוריה:סרטי אימה מ-2016
קטגוריה:סרטים באנגלית
קטגוריה:סרטים אמריקאיים
קטגוריה:סרטים סיניים
קטגוריה:סרטי אימה אמריקאיים
קטגוריה:סרטי מתח אמריקאיים
גוואהטי

**גוואהטי** (באסאמית: **গুৱাহাটী**; באנגלית: **Guwahati**; בהינדי: **गुवाहाटी**) היא עיר גדולה בהודו. העיר ממוקמת במחוז קאמרופ שבמדינה ההודית אסאם. מספר התושבים בעיר היה 1,116,267 נכון ל-2020. גוואהטי היא העיר הגדולה ביותר באסאם בפרט ובאזור צפון-מזרח הודו בכלל. העיר דיספור, בירת אסאם, היא עיירת לוויין לייד גוואהטי. העיר מקושרת ברכבת וכביש לסיליגורי שבמערב בנגל, וברכבת לאסאם עילית, לדספור שבנאגאלנד, ולמיזוראם, ויש בה את שדה התעופה המרכזי של מדינות צפון מזרח הודו.

## דפוסי אקלים
הטמפרטורה הממוצעת השנתית באזור גוואהטי היא 22.5 מעלות צלזיוס. החודש החם ביותר הוא אוגוסט, כאשר באותו החודש הטמפרטורה הממוצעת היא 28.8 מעלות צלזיוס, והחודש הקר ביותר בשנה הוא ינואר, כאשר באותו החודש הטמפרטורה הממוצעת היא 14.1 מעלות צלזיוס. כמות המשקעים השנתית הממוצעת היא 2,054 מילימטרים. החודש הגשום ביותר בשנה הוא יוני, כאשר ממוצע המשקעים בחודש זה הוא 360 מ"מ והחודש היבש ביותר בשנה הוא דצמבר, כאשר ממוצע המשקעים בחודש זה הוא 10.

## קישורים חיצוניים

* 
* 

## הערות שוליים

קטגוריה:הודו: ערים
קטגוריה:אסאם
ג'אמשדפור

**ג'אמשדפור** (בהינדי: ) היא עיר גדולה בהודו. העיר ממוקמת במחוז מזרח סינגבהום שבמדינה ההודית ג'הרקאנד.

## אקלים
האקלים באזור ג'אמשדפור הוא טרופי. עונת הקיץ מתחילה באמצע מרץ ויכולה להיות חמה במיוחד במאי וביוני. במהלך הקיץ הטמפרטורה הממוצעת נעה בין 35 ל-49 מעלות צלזיוס. הטמפרטורה המינימלית במהלך החורף היא 5 מעלות צלזיוס. ישנם גשמים עזים באזור ג'אמשדפור מיולי עד ספטמבר ובממוצע כ-1,200 מ"מ של גשם יורדים באזור ג'אמשדפור בשנה.

## אוכלוסייה
העיר מדורגת במקום ה-36 ברשימת הערים המאוכלסות בהודו ובמקום הראשון במדינת ג'הרקאנד. בשנת 2019 בעיר היה 1,558,000 תושבים לערך. העיר היא הגדולה בג'הרקאנד.

## דמוגרפיה
### שפה רשמית
השפה הרשמית בג'אמשדפור היא הינדי, כאשר השפה המדוברת השנייה היא אורדו. שפות מדוברות אחרות בעיר הן בנגלית וטמילית.

### דת
בעיר ישנה התפלגות של דתות:

הדת הרשמית בעיר היא ההינדואיזם, המהווה ע"פ שנת 2011 כ-83.67% מהעיר.

הדת השנייה בגודלה בעיר היא האסלאם, המהווה כ-6.95% מכלל העיר.

דת הסיקיזם כוללת כ-4.12% מכלל האוכלוסייה.

הנצרות מהווה כ-2.24% מהאוכלוסייה.

דת הג'ייניזם כוללת כ-0.16 מהאוכלוסייה.

והבודהיזם מהווה כ-0.09% מהאוכלוסייה.

## קישורים חיצוניים

* 
* 

קטגוריה:הודו: ערים
קטגוריה:ג'הרקאנד
קטגוריה:יישובים שהוקמו ב-1919
מאדוראי

**מאדוראי** (בטמילית: **மதுரை**; באנגלית: **Madurai**; בהינדי: **मदुरई**) היא עיר גדולה בהודו. העיר ממוקמת במחוז מאדוראי שבמדינה ההודית טאמיל נאדו. מספר התושבים בעיר היה 1,561,129 נכון ל-2015. העיר אשר ממוקמת על גדות נהר הואיגאי מהווה יישוב מרכזי במשך אלפי שנים.

אטרקציית תיירות בולטת בעיר היא מקדש מינאקשי שממוקם בלב העיר ומושך אליו אלפי תיירים ועולי רגל מדי שנה.

## קישורים חיצוניים

* 
* 

קטגוריה:טמיל נאדו: ערים
מילטון קינס

**מילטון קינס** (באנגלית: **Milton Keynes**, ) היא עיר גדולה (עיירה באופן רשמי) הממוקמת במחוז בקינגהאמשייר אשר בדרום-מזרח אנגליה.
## גאוגרפיה
העיר נמצאת כ-72 ק"מ צפונית-מערבית ללונדון. בשנת 2011 מנתה העיר 229,941 תושבים.

העיר, אשר נוסדה ב-1967, היא אחת מ"הערים החדשות" שנבנו באנגליה במהלך שנות ה-60 של המאה ה-20 במטרה לאפשר התרחבות עירונית באזור דרום-מזרח אנגליה.

העיר ממוקמת באותו מרחק מאוקספורד, קיימברידג', לונדון ובירמינגהאם. העיר בקינגהאם, בירת המחוז, נמצאת במרחק של 20 דקות נסיעה בלבד ממילטון קינס.

בעיר משחקת קבוצת הכדורגל מילטון קינס דונס.

## ערים תאומות
* 

## קישורים חיצוניים

* 
* 

קטגוריה:אנגליה: ערים
קטגוריה:בקינגהאמשייר
קטגוריה:יישובים שהוקמו ב-1967
בנדיקט וונג

**בנדיקט וונג** (באנגלית: **Benedict Wong**; נולד ב-3 ביולי 1971) הוא שחקן אנגלי המופיע בקולנוע, בטלוויזיה ובתיאטרון. וונג מוכר בעיקר מהופעתו בתפקיד קובלאי חאן בסדרה "מרקו פולו" של רשת נטפליקס (2014–2016) ובדמות ברוס נג בסרט הקולנוע "להציל את מארק וואטני" (2015).

בסרטי גיבורי העל של היקום הקולנועי של מארוול הוא מגלם את הדמות וונג, כשהופעתו הראשונה הייתה ב-2016 בסרט "דוקטור סטריינג'", ואחר כך בסרטים "הנוקמים: מלחמת האינסוף", "הנוקמים: סוף המשחק", "שאנג-צ'י ואגדת עשר הטבעות", "ספיידרמן: אין דרך הביתה", "דוקטור סטריינג' בממדי הטירוף".

## ביוגרפיה
וונג נולד באקלס שבמנצ'סטר רבתי להורים שהיגרו לממלכה המאוחדת מהונג קונג דרך אירלנד. הוא גדל בעיר סלפורד והוא אוהד של מועדון הכדורגל מנצ'סטר יונייטד. וונג למד בבית הספר De La Salle בסלפורד. אחר כך למד שנתיים אמנויות הבמה בקולג' סלפורד סיטי.

ב-1993 הופיע וונג בפעם הראשונה ברדיו ה-BBC במחזה בשם "Kai Mei Sauce" מאת קווין וונג. הוא שיחק בתפקיד ארול ספירס לצדו של שון לוק בקומדיית המצבים "15 Storeys High", ובדמות פרנקלין פו בעונה השנייה של הסדרה הקומית "Look Around You".

ב-2007 כיכב וונג בסרט הקולנוע "תדאג לעצמך" בבימויו של ריצ'רד לקסטון.

בהמשך הופיע וונג בעונה הרביעית של הסדרה הקומית "צוות איי טי" של ערוץ 4, בדמות בשם פריים, שהיה מתחרה בשעשועון "Countdown". עוד הופיע וונג בסרט "שנחאי" בתפקיד ג'וסו קיטה, ובסדרה "Spirit Warriors" של ה-BBC בדמות לי.

ב-2012 שיחק וונג בסרטו של רידלי סקוט "פרומתאוס" בתפקיד טייס הספינה ראבל.

ב-2013 לוהק וונג לתפקיד הראשי במחזה "The Arrest of Ai WeiWei" שהועלה בתיאטרון המפסטד. זמן קצר אחר כך תיאטרון אלמיידה הכריז על צירופו של וונג לצוות שחקני המחזה "Chimerica".

עוד ב-2013 שיחק וונג בתפקיד גנגסטר בשם לאו בדרמה הקומית של ערוץ BBC Two "האנשים הלא נכונים".

ב-2014 גילם וונג את דמותו של קובלאי חאן בסדרה "מרקו פולו" של נטפליקס, שחודשה לעונה שנייה ב-7 בינואר 2015. בשנה לאחר מכן הופיע וונג בסרט מדע בדיוני נוסף של רידלי סקוט "להציל את מארק וואטני" בו גילם את ברוס נג מנהל המעבדה להנעה סילונית.

ב-2016 הופיע וונג בפרק "Hated in the Nation" של סדרת האנתולוגיה "מראה שחורה", בו גילם את הסוכן שון לי מסוכנות הפשע הלאומית. באותה שנה גילם דמות בשם וונג, מכשף מיסטי, בסרט גיבורי העל "דוקטור סטריינג'". הוא חזר לגלם את הדמות בסרטים "הנוקמים: מלחמת האינסוף", "הנוקמים: סוף המשחק", "שאנג-צ'י ואגדת עשר הטבעות","ספיידרמן: אין דרך הביתה",ו "דוקטור סטריינג' בממדי הטירוף".

ב-2017 דיבב וונג את הדמות אלכס יו במשחק הווידאו "Prey" של ארקיין סטודיוס. עוד כיכב בסרט הקצר "2036: Nexus Dawn", פריקוול לסרט "בלייד ראנר 2049" בבימויו של לוק סקוט ובכיכובו של ג'ארד לטו.

ב-2018 הופיע וונג בדמות המדען לומקס בסרט האימה מדע בדיוני "העולם שאחרי: הכחדה".

וונג דיבב את הענק טונג בסרט "ריה והדרקון האחרון" של חברת דיסני, אשר יצא לאור במרץ 2021.

## פרסים
ב-2003 היה וונג מועמד לפרס הקולנוע הבריטי העצמאי לשחקן המשנה הטוב ביותר על תפקידו גואו יי בסרט "דברים יפים מלוכלכים".

ב-2013 היה וונג מועמד לפרס West End Frame להופעת הדרמה הטובה ביותר על תפקידו בדמות ז'אנג לין במחזה "Chimerica".

## פילמוגרפיה
### קולנוע

### טלוויזיה

### משחקי וידאו

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1971
קטגוריה:שחקנים ביקום הקולנועי של מארוול
Annabelle: Creation (פסקול)

***Annabelle: Creation: Original Motion Picture Soundtrack*** הוא פסקול סרט האימה העל-טבעי האמריקאי "אנאבל: הבריאה" (2017), שהולחן על ידי המלחין ומפיק הסרטים הבריטי בנג'מין וולפיש. הפסקול יצא לאור ב-17 באוגוסט 2017, על ידי חברת התקליטים ווטר-טאוור מיוזיק.

*Annabelle: Creation* הוא הפסקול הרשמי של סרט האימה העל-טבעי שובר הקופות "אנאבל: הבריאה" (2017), שיצא לאקרנים שבעה ימים לאחר צאתו.

## רקע והלחנה
בתוך *Annabelle: Creation* נכללים שירים בסגנון האלקטרוני הקאנטרי והמוזיקה הקלאסית. כל שירי הפסקול פרט לשיר "Your Are My Sunshine", הולחנו על ידי המלחין ומפיק הסרטים הבריטי בנג'מין וולפיש. את השיר "Your Are My Sunshine", כתב צ'ארלס מיטשל, והוא מהווה כשיר הסיום של הסרט "אנאבל: הבריאה" (2017).

השיר אשר הושמע בסצנות רבות בסרט היה, "Your Are My Sunshine", שנוגן באמצעות פטיפון, שניצב בחדרה של אנאבל.

## רשימת רצועות

## קישורים חיצוניים

## הערות שוליים

קטגוריה:פסקולים מ-2017
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
קטגוריה:אלבומי קאנטרי
הבנק המרכזי של אזרבייג'ן

**הבנק הלאומי של אזרבייג'ן** (באזרית: **Azərbaycan Mərkəzi Bankı**; באנגלית: **Central Bank of Azerbaijan**; ראשי תיבות: **CBA**) הוא הבנק המרכזי של אזרבייג'ן שנוסד ב-11 בפברואר 1992. נגיד הבנק הנוכחי הוא אלמן רוסטאמוב .

הבנק המרכזי של הרפובליקה של אזרבייג'ן פועל כרזרבה בנקאית באזרבייג'ן. החברה משמשת כחברת הנפקה החוקרת את מדיניות המדינה בתחום האשראי, מחזורי הכספים, ההסדרים השונים ויחסי המט"ח, וכן מסדירה את הפעילות הכוללת של המערכת הבנקאית. היא קובעת ומבצעת אמות מידה למדיניות המוניטרית ולשערי החליפין; הבנק מספק יציבות פיננסית, שירותי ניהול מזומנים, נושאי מטבע לאומי, שטרות בנק, מטבעות, מטבעות ההנצחה, כמו הוא גם מקבל ומחליף שטרות כסף פגומים, ומנהל מגוון של רפורמות ביצירת ופיתוח של מערכת התשלומים הלאומית. החברה הייתה ידועה בעבר בשם הבנק הלאומי של הרפובליקה של אזרבייג'ן ושינתה את שמה לבנק המרכזי של הרפובליקה של אזרבייג'ן במרץ 2009, ובסיסו הוא בבאקו. קיימים סניפים אזוריים בחחמ"ז, גאנג'ה, בילאסובאר, יבלך ונחצ'יבאן.

## לקריאה נוספת

* 
* 
* 
* 


## קישורים חיצוניים

* 

## הערות שוליים

*
אזרבייג'ן
קטגוריה:אזרבייג'ן: כלכלה
קטגוריה:באקו
קטגוריה:אזרבייג'ן: מבנים
משחקי גמדים

**משחקי גמדים** (באנגלית: **Gnome Alone**) הוא סרט קולנוע אמריקאי-קנדי בהנפשה ממוחשבת, מסוגת קומדיה ופנטזיה, שהופק על ידי Vanguard Animation, 3QU Media ו-Cinesite. הסרט בוים על ידי פיטר לפניוטיס, ונכתב על ידי מייקל שוורץ וזינה זאפלו, על פי סיפורו של רוברט מורלנד. הסרט מספר על קלואי וליאם המשתפים פעולה כדי להילחם בטרוגים יחד עם גמדי הגינה בשביל להציל את העולם. 

הסרט הוקרן לראשונה בקפריסין וביוון ב-2 בנובמבר 2017. בישראל הסרט הוקרן לראשונה בדיבוב לעברית ב-14 בדצמבר 2017. ב-19 באוקטובר 2018, הסרט הופץ בנטפליקס ארצות הברית. אורך הסרט הוא כ-85 דקות, ושפת המקור שלו היא אנגלית.

## תקציר העלילה
קלואי ואמה עוברות כל שבוע דירה, דבר שמונע מקלואי להכיר חברים. בסרט, קלואי ואמה עוברות לדירה שנמצאת בבית ישן ומוזר מלא בגמדי גינה. כשקלואי מגיעה הביתה לבד אחרי בית ספר, היא והשכן החטטן שלה, ליאם, מגלים שהגמדים הם בעצם יצורים חיים. לגמדים במשך המון שנים הייתה משימה להגן על כדור הארץ מפני יצורים קטנים ומפלצתיים הנקראים "טרוגים", אשר מנסים לפלוש לבית דרך מעבר מיקום אחר. קלואי וליאם משתפים פעולה עם גמדי הגינה, בשביל להילחם באיום הפלישה ולהציל יחד את העולם.

## דמויות ומדבבים
הדיבוב העברי בוים על ידי עמיחי בר טוב, והופק על ידי גל לוי.

## הפצת הסרט
הסרט היה אמור להתפרסם לראשונה ב-13 באוקטובר 2017, אבל יום לפני תאריך הפרסום הוחלט שיפורסם ב-2 במרץ 2018. בסופו של דבר הסרט הופץ ב-20 באפריל 2018 באמריקה הלטינית, אירופה ואסיה. מאוחר יותר הסרט פורסם בנטפליקס ארצות הברית ב-19 באוקטובר 2018. בקפריסין, יוון, רומניה וישראל הסרט הוקרן לראשונה בחודשי נובמבר ודצמבר בשנת 2017.

## קישורים חיצוניים
* 

* 

קטגוריה:סרטי 2017
קטגוריה:סרטי הנפשה קנדיים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי הנפשה מוזיקליים
קטגוריה:סרטי אנימציה על ידידות
קניון עזריאלי מודיעין

שמאל|ממוזער|250px|מפת קניון עזריאלי במודיעין
**קניון עזריאלי מודיעין** הנקרא גם **קניון מודיעין** הוא מרכז קניות מקורה אשר משלב עירוב שימושים, נמצא בסמוך לכיכר התחבורה במודיעין מכבים רעות והוא המרכז המסחרי הגדול בעיר ובסביבתה.

## היסטוריה
קניון עזריאלי מודיעין הוא הקניון הראשון אשר נבנה במודיעין מכבים רעות. עלות בניית המתחם עלתה כ-500 מיליון שקלים.
הקניון נפתח בשנת 2008 על ידי קבוצת עזריאלי.

מתחם הקניון נמצא בצמידות לתחנה המרכזית של מודיעין ותחנת הרכבת מודיעין-מרכז.

המתחם כולל שתי קומות מסחר, שתי קומות חניון תת-קרקעיות, אולם כנסים, שלושה בנייני משרדים ושלושה מבני מגורים אשר הדירות בהן להשכרה בלבד עקב סירובה של קבוצת עזריאלי לבנות בנייה המיועדת למגורים בניגוד לדרישות תוכנית בניין העיר אך קבוצת עזריאלי חדלה ממדיניות זאת בשנת 2017 עם ההכרזה על בניית מתחם עזריאלי טאון אשר נמצא בתל אביב-יפו.

במהלך שנות פעילות הקניון הקניון הוצף במי גשמים פעמים רבות אשר רובן הגיעו לתקשורת הארצית.

בשנת 2019 הודיעה קבוצת עזריאלי שהמתחם עומד לעבור הרחבה אשר תכלול אגף נוסף לקניון, שני מגדלים בני 14 קומות, במסגרת תוספת שטחי מסחר, משרדים, מגורים להשכרה ולראשונה במודיעין גם בית מלון
וכ-400 מקומות חניה בארבעה מפלסים אשר יחוברו לחניון הקיים של הקניון.

## מבני המתחם
המתחם כולל מספר מבנים ואגפים:

### הקניון
הקניון כולל שתי קומות מסחר.
בין היתר בקניון  רשת אורבניקה, סופרפארם, מועדון הכושר אגו, מאות בתי עסק וחנויות של מותגים מובילים כגון זארה, פול & בר, מנגו, אדידס, אמריקן איגל, קסטרו, פוקס, רנואר לצד רשתות בינלאומיות וארציות נוספות, מספר בתי קפה ומסעדות ביניהן רולדין, ארומה, גרג, ReBar, מאפה נאמן, ג'פניקה, ריבר וסניף של מקדונלד'ס.
מתחם המזון המהיר בקומה העליונה מקושר ישירות אל בית יהונתן שהוא אחד משלושת בנייני המשרדים במתחם. 

לקניון שש כניסות להולכי רגל הנקראות שערים: שער מתתיהו, שער המכבים, שער הירידים, שער מודיעין, שער ירושלים, שער חשמונאים. 

הקניון דורג בשנת 2018 בין 15 הקניונים המובילים בישראל.

### חניון
מתחם למתחם ישנו חניון בן שתי קומות הכולל כ-1665 מקומות חנייה. חלק ממקומות החנייה במפלס התחתון מביניהם מוקצה עבור שוכרי דירות המגורים אשר נמצאות במתחם.

החניון תחום לארבעה אזורים אשר לכל אחד מהם צבע אחר וכל אחד מהם מיועד לקשר לאזור שונה במתחם.

### מבני המשרדים
ישנם שלושה מבני משרדים אשר כוללים בין היתר סניפים של קופות החולים מכבי, כללית ומאוחדת, בית רופאים, מכון כושר ומשרדים.

הבניינים נקראים על שמם של שלושה מבניו של מתתיהו החשמונאי: יהונתן, אלעזר ושמעון.

בתים אלעזר ושמעון כוללים שלוש קומות כל אחד ובית יהונתן אשר מקושר ישירות לקניון כולל קומה נוספת בה נמצא מכון הכושר.

בין מפלס הקרקע לקומה השלישית בבית שמעון ממוקם אולם עינן אשר הוא אולם כנסים אשר נבנה עם המתחם.

### מבני המגורים
במקום שלושה מבני מגורים אשר הדירות בהם משמשות להשכרה בלבד, עקב מדיניות של קבוצת עזריאלי שלא לבנות בנייה למגורים.

מבני המגורים נקראים על שמות של שלושה צמחים: רותם, אלון ואלה.

## קישורים חיצוניים

* 

## הערות שוליים

קטגוריה:מודיעין-מכבים-רעות: מבנים
קטגוריה:קניוני עזריאלי
ישראל
רווח (חשבונאות)

**רווח** בחשבונאות הוא ההפרש החיובי המתקבל במהלך פעילות כלכלית מהכנסה לאחר ניכוי הוצאות שהוצאו ביצירת אותה הכנסה, בתקופה חשבונאית מסוימת. אם הסכום שמתקבל הוא שלילי - נוצר הפסד.

קיימות הגדרות רבות לרווח, הנובעות משימושים שונים למושג. ההגדרה הכלכלית לרווח שונה מההגדרה החשבונאית, וכן קיימים מונחים לסוגי רווח שונים - רווח גולמי, רווח תפעולי, וכדומה.

רווח חשבונאי הוא התוצאה של דוח רווח והפסד. ככזה, הוא מתייחס לפירמות, ולא ליחידים. הוא משקף את הפעילות הכלכלית בתקופה אליה מתייחס הדוח. הרווח החשבונאי מורכב מהפדיון, או ההכנסות, מהן מנוכות הוצאות החברה, כעלות המכר, עלויות שיווק, עלויות ניהול החברה, ועוד. בסוף התקופה החשבונאית, נתון הרווח מועבר ליתרת הרווח בהון העצמי (נקראת גם "עודפים"), המייצגת את הרווחים/הפסדים נטו שנצברו מתקופות קודמות בהון העצמי ועדיין לא חולקו כדיבידנד. מיתרה זאת, ניתן לחלק בעתיד דיבידנדים, באישור הדירקטוריון.

רבים רואים ברווח החשבונאי עיוות של המציאות הכלכלית והעסקית, ואילו אחרים רואים בו רע הכרחי, שנותן תמונה אודות הפעילות העסקית של הפירמה, ונותן כלי השוואה אחיד בין החברות השונות. הרווח החשבונאי הקלאסי כולל מספר תתי-סעיפים עיקריים. דוח רווח והפסד מתחיל משורת הפדיון, או ההכנסות.

## פדיון
כבר בשורת הפדיון נוצרת בעיה בהגדרת הרווח. בעיה זו נקראת לעיתים "עיתוי ההכרה בהכנסה". הפדיון מוגדר כזרימה של סחורות ושירותים אל מחוץ לפירמה, או כתמורה לפירמה ממכירת סחורות ושירותים אלה. ברם, מאחר שהדוח הוא תקופתי, הרי ששירות יכול שייפרש על שתי תקופות עוקבות, ואז קיים הכרח לחלק את התמורה ביניהן. סחורות שנשלחו ללקוח בחו"ל וטרם הגיעו ליעדן - האם ניתן לרושמן כהכנסה.

בעיה נוספת היא האם בכלל ניתן להכיר בהכנסות מסוימות. חברות רבות נוטות להגדיל את שורת המכירות לקראת תום התקופה החשבונאית כדי להציג מצג לפיו מכירותיהן צמחו וכדי לעמוד בתחזיות אנליסטים. בפועל, מכירות אלו מתבצעות באשראי, ונרשם כנגדן חוב לקוח. בפועל, רבים המקרים בהם המכירה מתבטלת, והרווח הופך להפסד.

## רווח גולמי
רווח גולמי הוא פדיון הפירמה בניכוי עלות המכר. שיעור הרווח הגולמי (רווח גולמי / פדיון) הוא מדד המאפשר להבין עד כמה העסק יעיל מבחינת ייצור והפצת התוצר.

## רווח תפעולי

ההפרש בין הכנסות החברה לבין הוצאותיה בגין כל פעולותיה בתחומי העיסוק העיקריים שלה לפני ניכוי מס ובדרך כלל לפני ניכוי הוצאות או הכנסות מימון. למעשה, הרווח התפעולי לוקח את הרווח הגולמי ומנכה ממנו את העלויות הנוספות הדרושות לתפעול השוטף של החברה, כגון הוצאות מחקר ופיתוח, הוצאות מכירה ושיווק (פרסום), הוצאות הנהלה וכלליות והוצאות/הכנסות תפעוליות אחרות. בניגוד להפסד גולמי, אם החברה רושמת רווח גולמי והפסד תפעולי, ייתכן כי ניתן להחזירה לרווחיות תפעולית על ידי ייעול וקיצוץ בעלויות המצוינות לעיל.

חישוב שיעור הרווח התפעולי:
: שיעור רווח תפעולי = רווח תפעולי / מכירות
היחס מראה כמה תורם כל שקל מכירות לרווח התפעולי ומהם שולי הביטחון לאחר הוצאות מכירה והנהלה שישמשו לתשלומי ריבית והוצאות אחרות.

## רווח נקי
הרווח לאחר תשלום המיסים (בדרך כלל מס חברות) החלים עליו.

## רווח כולל
הרווח הכולל מתקבל מהוספת הרווח הכולל האחר לרווח הנקי.

## הערות שוליים

קטגוריה:חשבונאות
ז'קט פרקה

ממוזער|ז'קט פרקה
**ז'קט פרקה** הוא ז'קט באורך הירכיים עם כובע (המכונה ברדס או קפוצ'ון), בדרך כלל עמיד כנגד גשם. פעמים רבות, הוא מצויד בשרוכים או חוטי גומי המושחלים במותניים ובפתחי הידיים לכיווץ המפתחים.

מקור המילה פרקה בשפת ננט, שמקורה באיים הסמואיים. הפרקה דומה לאנוראק, שמקורו בגרינלנד. ההבדל ביניהם הוא שלרוב אנוראק עשוי מחומר עמיד למים וז'קט פרקה לרוב כולל גם ריפוד חם.

ז'קט פרקה שימש את הצבא האמריקאי במלחמת קוריאה. ז'קט פרקה של טייסים הפך למועדף באופנת המוד בשנות ה-60.

פרקה אזרחי יוצר בארצות הברית בשנות ה-80. הוא נקרא שנורקל פרקה כיוון שמחובר לו ברדס (קפוצ'ון) הניתן לשליפה.

היום ז'קט פרקה הוא פריט אופנתי המעוצב על ידי מעצבי צמרת.

## ראו גם
* אנוראק

## קישורים חיצוניים

## הערות שוליים

קטגוריה:מעילים
ניפסי האסל

**ארמיאס ג'וזף אסגדום** (באנגלית: **Ermias Joseph Asghedom**; 15 באוגוסט 1985 – 31 במרץ 2019), הידוע בעיקר בשם הבמה **ניפסי האסל** (Nipsey Hussle), היה ראפר, כותב שירים, יזם ופעיל חברתי אמריקאי שפעל בלוס אנג'לס שבקליפורניה. אלבום הבכורה של ניפסי האסל יצא לשווקים בפברואר 2018 וזכה להצלחה מסחרית, והיה מועמד לפרס גראמי בקטגוריית אלבום הראפ של השנה בטקס פרסי גראמי של שנת 2019.

## חיים אישיים
ארמיאס ג'וזף אסגדום נולד בלוס אנג'לס לאנג'ליק סמית, אפרו-אמריקאית, ודוייט אסגדום, שהיגר מאריתריאה לארצות הברית ב-1985. אסגדום גדל בדרום לוס אנג'לס, בשכונת קרנשו מרובת הכנופיות.
בגיל 14 הצטרף האסל לכנופיית הקריפס. בגיל 19 אביו של אסגדום לקח אותו ואת אחיו לטיול בן שלושה חודשים באריתריאה אשר במהלכה הכיר את משפחתו. אסגדום היה אסיר תודה לאביו על הטיול שלטענתו עורר בו את רוח היזמות והאקטיביזם.

אסגדום קיבל מחבריו את הכינוי 'ניפסי האסל' על שם הקומיקאי והמשורר ניפסי ראסל (אנ').

האסל היה בזוגיות משנת 2013 עם השחקנית ואושית הטלוויזיה האמריקאית ממוצא יהודי לורן לונדון . לזוג נולד ילד ב-31 באוגוסט 2016. ללונדון ילד מקשר קודם עם הראפר ליל ויין, להאסל ילדה מקשר קודם. בשנת 2018 הונו האישי הוערך ב-8 מיליון דולר.

## מותו
ממוזער|מבט אווירי על כיכר ארמיאס 'ניפסי האסל' אסגדום
ב-31 במרץ 2019 נורה האסל מספר פעמים במגרש החניה מול חנות הבגדים שבבעלותו בדרום לוס אנג'לס בסביבות השעה 15:25. האסל נפגע חמש פעמים בגבו ופעם אחת בראשו. שני עוברי אורח נפצעו גם הם מהירי. אריק הולדר, בן ה-29, שהתעמת עם האסל מוקדם יותר באותו יום, נעצר והואשם ברצח ב-2 באפריל 2019.

הלווייתו המתוקשרת נערכה ב-11 באפריל 2019, בהיכל סטייפלס סנטר וכללה אלפי משתתפים, ביניהם ידוענים רבים, והועברה בשידור ישיר. לאחר מכן, ארון הקבורה הובל בתהלוכה חסרת תקדים בדרום לוס אנג'לס לעיני ההמון המריע.

נשיא ארצות הברית לשעבר, ברק אובמה, כתב מכתב הספד לניפסי האסל: "בזמן שרבים מביטים בשכונת קרנשו, היכן שגדל, ורואים רק כנופיות, כדורים וייאוש, ניפסי ראה פוטנציאל. הוא ראה תקווה. הוא ראה קהילה שלמרות חסרונתיה לימדה אותו תמיד להמשיך קדימה". אובמה הודה כי לא פגש את האסל באופן אישי אבל שיבח את האסל על תרומתו לקהילה ובמיוחד על הקמת מרכז חינוכי ללימודי מדעים, טכנולוגיה, הנדסה ומתמטיקה.

בעקבות עצומה המונית ברשת, עיריית לוס אנג'לס הודיעה שתשנה את שמו של הצומת שבין שדרת קרנשו לשדרת מערב-סלאוסון בדרום לוס אנג'לס, לכיכר ארמיאס 'ניפסי האסל' אסגדום, כהוקרה על תרומתו של האסל לקהילה המקומית.

## דיסקוגרפיה
### אלבומי אולפן
* 2018 – Victory Lap

### Mixtapes
* 2010 – The Marathon
* 2011 – The Marathon Continues
* 2013 – Crenshaw
* 2014 – Mailbox Money

## קישורים חיצוניים

* 

* 

## הערות שוליים

קטגוריה:נרצחים: מוזיקאים
קטגוריה:ראפרים אמריקאים
קטגוריה:אפרו-אמריקאים
קטגוריה:אמנים אמריקאים הידועים בשם במה
קטגוריה:זוכי פרסי ה-BET: הומניטרי
קטגוריה:זוכי פרסי ה-BET: מוזיקה: זמר ההיפ-הופ הטוב ביותר
קטגוריה:אמריקאים שנולדו ב-1985
קטגוריה:אמריקאים שנפטרו ב-2019
GloFish

250px|ממוזער|שמאל|דגי גלופיש
**GloFish** (**גלופיש**) הוא השם המסחרי של דגי זברה מהונדסים גנטית אשר בוהקים בחושך תחת אור אולטרה סגול. דג זה זמין בצבעים אדום, כחול, ירוק, צהוב וסגול. הגלופיש הוא בעל החיים הראשון שמהונדס גנטית אשר זמין לציבור כחיית מחמד.

על דג זברה זה, תוצר של הנדסה גנטית, נרשם פטנט ושמו **GloFish** (**גלופיש**), הוא סימן מסחרי רשום, אשר הזכויות בו נמצאות כיום בבעלות החברה האמריקנית Spectrum Brands Inc, אשר במאי 2017 רכשה את הזכויות על גלופיש מהחברה האמריקנית Yorktown Technologies.

## היסטוריה
בשנת 1999 הצליחו חוקרים מסינגפור להנדס גנטית את דג הזברה על ידי הכנסת DNA זר של מדוזות סוכך שהשתלב ב-DNA של דג הזברה. כתוצאה מכך, דגי הזברה שמהונדסים גנטית באופן זה בוהקים בחושך כאשר הם נחשפים לאור אולטרה סגול.

מפתחי הדג באוניברסיטה הלאומית של סינגפור אשר רשמו פטנט על הדג מכרו בהמשך את הזכויות על הפטנט לחברה מסחרית מטקסס בשם יורקטאון טכנולוגיות. בחודש דצמבר 2003, לאחר רכישת הזכויות, החל הדג להיות משווק מסחרית למגדלי דגי נוי בארצות הברית. במחצית שנת 2006, לאור ההצלחה בשיווקו המסחרי של הדג, החלה חברת יורקטאון לשווק את הדג בצבעים זוהרים נוספים: ירוק, כתום וצהוב.

## מעמד משפטי
באיחוד האירופי וכמו גם בקנדה אסור לשווק ולגדל בעלי חיים מהונדסים גנטית ובדיקות גנטיות מיוחדות פותחו לזיהויו של הדג.

עם תחילת שיווקו של הדג התעוררו שאלות בארצות הברית באשר לסיכונים הסביבתיים העלולים להתרחש כתוצאה משיווקו המסחרי של דג מהונדס גנטית בשוק החופשי. לאחר בדיקה הודיע מינהל המזון והתרופות האמריקאי כי מכיוון שדגי אקווריום אינם משמשים למאכל, אין הדג מהווה סכנה לשרשרת המזון. אין אף כל ראיה המצביעה על כך כי דגי זברה אשר שונו גנטית מהווים סיכון סביבתי גדול יותר מדגי זברה רגילים. לכן החליט מינהל המזון והתרופות האמריקאי שלא לאכוף הגבלות כלשהן על שיווקו המסחרי של הדג. היוצאת מן הכלל הייתה מדינת קליפורניה בה במקור נאסר סחר ובעלות של דגים מהונדסים גנטית. אף על פי כן החלטה זו התקבלה לפני שהחלה מכירת הגלופיש בארצות הברית, בעיקר בשל חששות משימוש בהנדסה גנטית על מנת לגרום לצמיחה מהירה יותר עבור דגי סלמון. בשנת 2015 הסחר והבעלות של דגי גלופיש הותר גם בקליפורניה.

## ראו גם
* סלמון אקווה-אדוונטג'
* אורגניזם מהונדס גנטית
* הנדסה גנטית

## קישורים חיצוניים

## הערות שוליים

קטגוריה:הנדסה גנטית
קטגוריה:דגי נוי
קטגוריה:מוצרי ביוטכנולוגיה
שואב אבק רובוטי

[240px|ממוזער|שמאל|שואב אבק רובוטי מסוג [רומבה (שואב אבק רובוטי)|רומבה]]
280px|ממוזער|שמאל|הדגמת האופן בו פועל שואב אבק רובוטי במשך דקה
**שואב אבק רובוטי** הוא רובוט ביתי המסוגל לנקות רצפות באופן אוטומטי באמצעות שאיבת האבק מהן.

## היסטוריה
בשנת 1996 השיקה חברת אלקטרולוקס את שואב האבק הרובוטי הראשון. שואבי האבק הרובוטיים הראשונים עבדו היטב, אך היו מתנגשים לעיתים תכופות יותר באובייקטים, נעצרים באופן פתאומי כאשר הגיעו לקירות ולחפצים אחרים, ולא הצליחו לנקות באופן מוחלט את כל הרצפה. כתוצאה מכך, המוצר המקורי לא זכה להצלחה בשווקים, ושיווקו הופסק לבסוף.

בשנת 2001 בנתה חברת הטכנולוגיה הבריטית דייסון את שואב האבק רובוטי DC06. עם זאת, בשל מחירו הגבוה של המוצר הוא מעולם לא שוחרר לשוק.

בשנת 2002 השיקה חברת הטכנולוגיה האמריקנית iRobot את שואב האבק הרובוטי רומבה. רומבה היה מסוגל לשנות כיוון כאשר נתקל במכשול, לזהות כתמים מלוכלכים על הרצפה, ולהימנע מליפול במדרגות. הרומבה הפך פופולרי מהר מאוד. על אף שרומבה לא היה שואב האבק הרובוטי הראשון, הוא היה שואב האבק הרובוטי הראשון שזכה להצלחה מסחרית כלשהי, ועד 2004 נמכרו מעל למיליון יחידות של המוצר.

בשנת 2014 השיקה דייסון את שואב האבק הרובוטי Dyson 360 Eye, אשר מצויד במצלמת 360 מעלות המותקנת על החלק העליון שלו ומאפשרת לספק ניווט טוב יותר לשואב האבק מאשר מותגי שואבי אבק רובוטיים אחרים. 

בשנת 2016 טען מנכ"ל חברת iRobot קולין אנגל כי 20% משואבי האבק ברחבי העולם הם שואבי אבק רובוטיים.

נכון לשנת 2018, מכשולים כגון צואת בעלי חיים, כבלים ונעליים נותרו מכשולים שקשה במיוחד לשואבי האבק הרובוטיים לנווט סביבם. הראשון אף יכול לגרום נזק בלתי הפיך לשואב, אם הוא עובר מעליו.

## קישורים חיצוניים

## הערות שוליים

קטגוריה:כלים ומכשירים (היגיינה)
קטגוריה:מכשירי חשמל ביתיים
קטגוריה:רובוטים
קטגוריה:האינטרנט של הדברים
סינכרופטר

[ממוזער|מסוק [HH-43 הסקי|HH-43B בתרגיל כיבוי אש, המסוק הצטיין בדחף אוויר משמעותי ששימש במשימות כיבוי אש.]]**סינכרופטר** הוא סוג של מסוק המשתמש בשני רוטורים המותקנים בצמוד צד בצד עם הטיה מתונה החוצה. סוג מסוק זה מתאפיין בשיכוך הפרעות ואי איזונים אופייניים למסוקים טהורים, בדחף גדול ביכולת נשיאת משקל, אבל גם בביצועים נחותים בשיוט ושליטה בעייתית בסבסוב.[ממוזער|ה[פלטנר Fl 282 קליברי, המסוק הסדרתי הראשון.]]

## היסטוריה

הקונספט של מסוק סינכרופטר פותח על ידי אנטון פלטנר הגרמני במהלך שנות ה-30 המאוחרות, המסוק שיוצר בעקבות הקונספט, הפלטנר Fl 282 קליברי היה למסוק הסדרתי המבצעי הראשון בעולם, הוא יוצר במספרים מצומצמים ושימש כמסוק קל ללוחמה בצוללות במהלך מלחמת העולם השנייה.

אף על פי שתצורה זאת לא הייתה פופולרית בקרב יצרני מסוקים לאחר המלחמה, חברת קאמאן אימצה תצורה זאת ויצרה מספר מסוקים מוצלחים החל משנות ה-50.

## מאפיינים
ממוזער|מסוק קאמאן K-MAX בריחוף. הסרטון המואט מדגים את אופן הפעולה העקרוני של הסינכרופטר.
סינכרופטר משתמש בתמסורת סבוכות, כלומר משתלבות יחד וסובבות בכיוונים מנוגדים המפעילות שני רוטורים נפרדים המותקנים צד בצד המוטים בזווית מתונה החוצה, זה מאפשר סיבוב מסונכרן של להבי הרוטורים הסובבים במופע של 90 מעלות יחסית אחד לשני כאשר הלהבים עולים מעל לראש הרוטור הצמוד. הרוטורים הם לרוב דו-להביים. תצורה זאת מתאפיינת בביטול הפיתול האופייני למסוקים טהורים על ידי שני הרוטורים הסובבים בכיוונים הפוכים בצורה מסונכרנת ומכאן שמו של סוג המסוק. בשל שיש שני רוטורים, שטח הדיסקה גדול יותר ועומס דיסקה נמוך יותר ממסוק טהור בעל מוטת להבים דומה. המסוק מצטיין ביכולת נשיאת משקל וביצועים טובים בגבהים רמים. הסיבוב המסונכרן מאפשר שיכוך וביטול של אי איזונים האופיינים למרבית סוגי המסוקים ולכן סינכרופטרים הם יציבים ופשוטים יחסית להטסה. השליטה בסבסוב מושגת, בדומה לרוטור קואקסיאלי, על ידי יצירת הבדל פיתול - כלומר רוטור אחד מעלה זווית פסיעה כאשר הרוטור השני מוריד זווית פסיעה. במספר מסוקי קאמאן שכוללים הפרדה גדולה יחסית בין הרוטורים שליטה נוספת מוקנה על ידי פקודה מחזורית הפרשית בעלרוד, כאשר רוטור אחד נותן פקודה קדימה והרוטור השני אחורה.

לרוב סיבוב הרוטור מתוכנן בשביל שהלהב המתקדם יהיה מעל לגוף, זה מאפשר שיכוך מסוים של הנטייה של המסוק להרים אף בשיוט שכן מרבית העילוי בשלב זה נוצר על ידי הלהב המתקדם ושטף האוויר שלו לוחץ על המבנה הקדמי של גוף המסוק.

החסרונות של המסוק הם שהתקנה צד-בצד עם שני פיילונים ארוכים יוצרים גרר רב ולכן זה מקטין משמעותית את ביצועי המהירות. סינכרופטר סובל מיכולת פיקוד מוגבלת מאוד בסבסוב מה שדורש משטחי מייצב כיוון והגה כיוון גדולים יחסית. כמו כן, הרוטורים המוטים לצדדים מתקרבים לקרקע ומהווים סכנה לאנשים סביב ודורש גישה מקדימה או מאחורי המסוק, וזה לרוב דורש העלאת נוסעים או אלונקות בחלק האחורי של המסוק בלבד.

## דוגמאות של סינכרופטרים
ממוזער
* פלטנר Fl 265
* פלטנר Fl 282 קליברי
* קלנט XR-8
* קאמאן K-225
* קלנט XR-10
* פרגה E-1
* SNCAC NC.2001 אבלי
* קאמאן HH-43 האסקי
* קאמאן K-700
* קליבאו CW-105F
* דה-גראו RDX1091 האמינגבירד
* קאמאן K-MAX

## ראו גם
* מסוק קואקסיאלי
* מסוק משולב
* מטה רוטור

## לקריאה נוספת
* **The Art of the Helicopter** by John Watkinson, Butterworth-Heinemann, 2003. .

## הערות שוליים

קטגוריה:מסוקים
Polarsun Century

**Polarsun Century** היא מכונית מסחרית מתוצרת יצרנית הרכב הסינית **"[[פולארסאן מכוניות]]"** אשר יוצרה בין השנים 2005–2009
## "Polarsun Century"
דגם "Polarsun Century" התבסס על דגם "Toyota HiAce"  (דור רביעי) מתוצרת יצרנית הרכב היפנית טויוטה. הוא בעל 4 דלתות - 2 דלתות קדמיות, 1 דלת צד, 1 דלת אחורית. ברכב הותקן מנועי בנזין מתוצרת טויוטה עם נפח 2.2 ליטר, 2,7 ליטר. היה ניתן להזמין את המכונית עם הנעה אחורית 4x2 או הנעה כפולה 4x4.

דגם "Polarsun Century" צולם בסרט הדוקומנטרי "Wu yue tian zhui meng 3DNA" (2011).

בשנת 2007 500 יחידות נמכרו לדרום אפריקה. הייצור הופסק בשנת 2009.

## תמונות

קובץ: Polarsun Century 006.jpg | דגם "Polarsun Century"
קובץ:Polarsun Century 002.jpg | דגם "Polarsun Century"
קובץ:Polarsun Century 001.jpg | דגם "Polarsun Century"
קובץ:Polarsun Century 003.jpg | דגם "Polarsun Century"
קובץ:Polarsun Century 005.jpg | דגם "Polarsun Century"
קובץ:Polarsun Century 004.jpg | דגם "Polarsun Century"


## קישורים חיצוניים

## הערות שוליים

קטגוריה:דגמי מכוניות שהושקו ב-2005
קטגוריה:מכוניות מסחריות
קטגוריה:מיניבוסים
קטגוריה:כלי רכב המיוצרים בסין
ג'וזפינה פסקווה

**ג'וזפינה פסקווה** (באיטלקית: **Giuseppina Pasqua**  24 באוקטובר 1851 פרוג'ה - 24 בפברואר 1930, בודריו באזור בולוניה) הייתה זמרת מצו-סופרן איטלקייה, שנודעה כזמרת אופרה בעלת קול עדין וטכניקה בטוחה. תפקיד של מיסיס קוויקלי באופרת פלסטף נכתב בשבילה במיוחד.

## קורות חיים
ג'וזפינה פסקווה נולדה למשפחה מבוססת. היא התחילה לשיר בגיל 13 ולמדה בקונסרבטוריון המקומי. בשנת 1868 היא הופיעה לראשונה באופרה נשף המסכות בתיאטרון המקומי. בשנת 1872 היא הופעה לראשונה על במת לה סקאלה. בהיותה במילאנו ג'וזפינה פסקווה למדה אצל לואיג'יה אבאדיה ובעקבות כך החליפה את קולה מסופרן קולורטורה למצו-סופרן. בשנת 1876 היא שרה בפרמיירה של כוחו של גורל בנאפולי. בשנת 1877 הייתה לה הצלחה גדולה באאידה בתיאטרון של בולוניה. בשנים 1878–1879 היא שרה על במת תיאטרון בולשוי במוסקבה, בית האופרה המלכותית, קובנט גארדן והאופרה הממלכתית של בוואריה. במשך שנות ה-80 של המאה ה-19 ג'וזפינה פסקווה שרה באופרה של ברצלונה ובהמשך באופרה של מדריד. בסוף המאה ה-19 היא חזרה לאיטליה והמשיכה להופיע באופרות שונות.

## קישורים חיצוניים

* קורות חיים

קטגוריה:זמרות מצו סופרן
קטגוריה:זמרות איטלקיות
קטגוריה:זמרות אופרה איטלקיות
קטגוריה:ילידות 1851
קטגוריה:ילידי 1851
קטגוריה:נפטרות ב-1930
קטגוריה:איטלקים שנפטרו ב-1930
ויליאם וריטי

**קלווין ויליאם וריטי הבן** (באנגלית: **Calvin William Verity Jr.** 26 בינואר 1917 – 3 בינואר 2007) היה איש ממשל ותעשיין אמריקאי, שכיהן כמזכיר המסחר של ארצות הברית בשנים 1987–1989 תחת ממשלו של הנשיא רונלד רייגן.

## ביוגרפיה
וריטי נולד בעיר מידלטאון, השוכנת בדרום-מערב אוהיו, לקלווין ויליאם וריטי ורעייתו אובריאן וריטי. כאשר היה תלמיד בפנימייה היוקרתית צ'וט שבקונטיקט, חלק חדר עם ג'ון פיצג'רלד קנדי, מי שלימים יהיה נשיא ארצות הברית. את לימודיו התיכוניים סיים במאקדמית פיליפס אקסטר. אחרי ששירת בצי ארצות הברית, היה לבוגר אוניברסיטת ייל. במשך רוב נתיבתו המקצועית בתעשיית הפלדה, עבד וריטי עבור חברת "ארמקו פלדה", תאגיד אשר נוסד בידי סבו ג'ורג' מ. וריטי. את עבודתו בתאגיד זה החל בשנת 1940, ופרש ממנו בשנת 1982.

בשנים 1980–1981, שימש וריטי כיושב ראש לשכת המסחר של ארצות הברית. ב-1981 הוא כיהן כיו"ר כוח המשימה הדו-מפלגתי של הנשיא רייגן ליוזמות המגזר הפרטי (PSI). ב-1983 הוא מונה לחבר במועצה המייעצת של PSI ולאחר מכן כיהן כחבר במועצת המנהלים של PSI. בין השנים 1979–1984 הוא כיהן כיו"ר המועצה הכלכלית המסחרית של ברית המועצות וארצות הברית, מועצה פרטית של אנשי עסקים אמריקאים וסובייטיים. ביולי 1987 נהרג מזכיר המסחר המכהן, הווארד בולדרייג' בעקבות תאונת רודיאו, ווריטי הועמד על ידי הנשיא רייגן להחליפו.

במהלך כהונתו של וריטי במחלקת המסחר של ארצות הברית, הוא ייסד את היכל התהילה של המסחר ב-1988 במטרה לחלוק כבוד אל העובדים המצטיינים של המחלקה. באותה השנה הוא גם יצר את משרד המסחר והחלל על מנת לתמוך במועצת החלל הלאומית של משרד הרשות המבצעת של נשיא ארצות הברית. משרד זה היה גרסה מוקדמת של המשרד למסחור החלל, משרד שנוסד במטרה לקדם את השימוש המסחרי היעיל בחלל החיצון. על פי העיתונאי ג'ונתן חייט מהעיתון "ניו ריפבליק", שמר וריטי את הרומן "מרד הנפילים" מאת איין ראנד על שולחנו, כולל השורה "האיכות של עשיית עבודתך [...] הוא המדד היחיד של הערך האנושי", מה שהיווה השראה לכהונתו של וריטי כמזכיר המסחר.

וריטי הלך לעולמו ב-3 בינואר 2007 כתוצאה מסיבוכים שנוצרו בעקבות דלקת ריאות, בעיירה ביופורט שבקרוליינה הדרומית. וריטי היה בן 89 במותו. רעייתו, פגי וריטי מתה כשמונה שנים לפניו, ב-20 בינואר 1999, בגיל 81. הוא נקבר בבית העלמין וודסייד שבעיירת הולדתו מידלטאון, אוהיו.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת ייל
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל רונלד רייגן
קטגוריה:אמריקאים שנולדו ב-1917
קטגוריה:אמריקאים שנפטרו ב-2007
Dridex

**דרידקס** (באנגלית: **Dridex** מוכר גם כ-**Bugat** ו-**Cridex**) היא נוזקה הנשלחת אל מוסדות פיננסיים באמצעות הודעות דואר אלקטרוני המכילות קישורים לאתרים מתחזים וקובצי xlsx ו-docx זדוניים. היא הופצה בין היתר על ידי "Necurs botnet".

הנוזקה פותחה על ידי Necurs Dridex במטרה לגנוב נתונים פיננסים מחשבון של הקורבן ובעזרתם לבצע עסקאות במסגרת הונאות אשראי.

הקבצים המצורפים לתכתובת הדואר האלקטרוני מכילים קוד מאקרו זדוני בעזרתו ניתן להריץ ותהליכי מערכת, להוריד את הנוזקה, להתחבר אל שרת שליטה ובקרה (C&C) ולהעביר אליו נתונים.

לאחר ההדבקה הראשונית הנוזקה מפעילה רישום הקשות לזיהוי ורישום המקשים שנלחצו על ידי הקורבן ושולחת אותם אל התוקף.

הנוזקה הדביקה מחשבים ביותר מ-20 מדינות בעולם ובאמצעותה בוצעו הונאות בהיקף של 20 מיליון ליש"ט בבריטניה ו -10 מיליון דולר בארצות הברית.

## קישורים חיצוניים
* אותר ווריאנט חדש של פוגען Dridex, באתר מערך הסייבר הלאומי 
* מידע על הנוזקה באתר Symantec 
* מידע על הנוזקה באתר ה-Cert האמריקאי 

## הערות שוליים

קטגוריה:תוכנות זדוניות
Zotye T300

**Zotye T300** הוא קרוסאובר מתוצרת יצרנית הרכב הסינית **Zotye Auto**  (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצר משנת 2016 ועד היום.

## "Zotye Z700"

* 5 דלתות.
* 5 נוסעים.
* מנוע קדמי.
* מנוע בנזין - 1.5 ליטר.
* מנוע הנעה קדמית.
* תכולת מכל דלק - 48 ליטר.
* מחיר היחידה מדגם "Zotye Z700" בסין עמד על 60,80-80,000 רנמינבי (שנת 2016).

## תמונות

קובץ: Zotye T300 001.jpg | דגם "Zotye T300"
קובץ: Zotye T300 002.jpg | דגם "Zotye T300"
קובץ: Zotye T300 rear.jpg | דגם "Zotye T300"
קובץ:Zotye T300 front.jpg  | דגם "Zotye T300"
קובץ:Zotye T300 01 China 2018-03-20.jpg | דגם "Zotye T300"
קובץ:Zotye T300 03 China 2018-03-20.jpg | דגם "Zotye T300"


## ראו גם
* דומי X5
* Zotye T500
* Zotye T700
* Zotye T700
* Zotye Z100
* Zotye Z300
* Zotye Z500

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2016
קטגוריה:קרוסאובר
T300
קטגוריה:כלי רכב המיוצרים בסין
ASMR

ממוזער|שמאל|סרטון עם לחישות בצרפתית שאמור לגרום אצל חלק לתחושת ASMR
ממוזער|שמאל|סרטון בו שותים כוס משקה מוגז שאמור לגרום אצל חלק לתחושת ASMR
**ASMR** (ראשי תיבות של **Autonomous Sensory Meridian Response**), בתרגום חופשי לעברית **תגובת מצהר חושית עצמאית**, הוא מונח המשמש לתיאור תחושה פיזית המאופיינת בעקצוץ או נִמְלוּל (פרסתזיה) קלים המתחילים בדרך כלל בראש ובקרקפת, ולעיתים נעים לאורך עמוד השדרה דרך הגפיים. התחושה היא סובייקטיבית ומתוארת לרוב כתחושה חיובית ונעימה, ולעיתים אף כ"אופוריה בקנה מידה קטן". 

תחושת ASMR נגרמת בדרך כלל כתוצאה מגירויים ספציפיים כמו לחישות, דיבור רך ואיטי, רשרושים רכים, מישושים, נקישות איטיות, או גירויים קוגניטיביים אחרים, ובהיעדר כל גירוי סומטוסנסורי (של מגע על פני הגוף).

המונח הפך נפוץ במיוחד באינטרנט במדיה דוברת אנגלית משנת 2010 ואילך, לאחר שאנשים רבים החלו להתייחס לתופעה באינטרנט ולאחר שהיא זכתה לסיקור בכלי תקשורת גדולים. בעקבות כך במהלך העשור השני של המאה ה-21 נוצרה ביוטיוב קהילה שלמה של אנשים שמפיקים סרטוני וידאו, המכונים ASMRtist, שאמורים לגרום ל-ASMR בקרב אנשים שמסוגלים לחוות זאת.
סרטוני ה-ASMR הפופולריים ביותר זכו לאורך השנים למיליוני צפיות. באביב 2014 כבר היו ביוטיוב מעל לשני מיליון סרטוני וידאו המוקדשים לתופעה. ישנם לא מעט סרטוני ASMR אשר נטען לגביהם כי הם גורמים לשינה (גם אם הם לא בהכרח מיועדים להירדמות). עם זאת עם עליית התופעה התפתחה גם קהילת יוטיוברים של מי שסולדים מהתופעה ומדווחים על תופעות שליליות בהקשרה כגון מניפולטיביות וכעס.

קבלתה של התופעה כדבר ממשי ואמיתי במונחים פיזיולוגיים וכן כנושא מחקר שנויה במחלוקת בעולם הרפואה והמחקר הקוגניטיבי, פיזיולוגי ופסיכולוגי.

## ראו גם
* עור ברווז

## קישורים חיצוניים

* תרגום המילה ASMRtist
* פרק 491 של תוכנית הרדיו האמריקנית This American Llife שעוסק ב-ASMR 
* ASMR, explained: why millions of people are watching YouTube videos of someone whispering, Vox, 25 במאי 2018 

## הערות שוליים

קטגוריה:תופעות אינטרנט
אוטובוסי לונדון (תאגיד)

**אוטובוסי לונדון** (באנגלית: **London Buses**) הוא התאגיד המופקד על הפעלת מערך קווי האוטובוסים העירוניים הפועלים במרחב לונדון רבתי, לרבות קווים מלונדון אל יעדים במחוזות אנגליה הגובלים בה.

## התאגיד
התאגיד הוקם ב-1999, לאחר הקמת רשות לונדון רבתי. בעקבות הקמת הרשות הועברה האחריות לניהול כלל מערך התחבורה בלונדון ממשרד התחבורה של בריטניה לתאגיד Transport for London (TfL), שהוא גוף מבצע של רשות לונדון רבתי. תאגיד האוטובוסים הוא תאגיד הכפוף ל-TfL.

## מודל פעולה
250px|ממוזער|שמאל|שני דגמי אוטובוסים בלונדון: מימין אוטובוס מ-1963, משמאל אוטובוס מ-2005 (תמונה מ-2005)
הפעלת קווי האוטובוס בלונדון נעשית על ידי חברות פרטיות, על פי מכרזי הפעלה הנערכים לכל קו וקו. החברה הזוכה מפעילה את הקו במשך חמש שנים עם אופציה לשנתיים נוספות. היא מספקת את האוטובוסים ומאיישת אותם בנהגים, ובתמורה מקבלת תשלום עבור כל מייל של נסיעה. החברות מפעילות את שירותיהן על פי הנחיות של התאגיד ובפיקוחו.

נכון לשנת 2019 מופעלים קווי האוטובוס בלונדון רבתי על ידי כ-14 חברות שונות, שבסיסיהן במדינות אירופה, סינגפור ואוסטרליה. הן מפעילות מגוון דגמים של אוטובוסים, שהמשותף לכולם הוא צבעם האדום המפורסם.

### תפקידי התאגיד
* תכנון קווי אוטובוס חדשים והכנסת שינויים בקווים קיימים
* פרסום מכרזים להפעלת קווים והקצאת קווים לחברות הפעלה
* פיקוח על דגמי האוטובוסים המורשים לשמש בקווים ועל מצבם
* קביעת אמות מידה והנחיות לשירות ופיקוח על ביצוען
* ניהול מערך התשלומים לחברות האוטובוסים
* הקמת תחנות אוטובוס, הפעלתן ותחזוקתן
* אספקת מידע לציבור הנוסעים על פרטי שירות האוטובוסים באמצעות הפקת וחלוקת מפות, פרסום שלטים וכרזות ופרסום מידע דרך האינטרנט
* הפעלת מרכז שליטה וסיוע (CentreComm) הפועל 24 שעות ביממה. המרכז מסייע בטיפול בכל אירוע חריג המערב אוטובוס, לרבות חסימת כביש, תאונות, גנבות, אלימות או ונדליזם. המרכז עוקב אחרי מיקומם של כל האוטובוסים באמצעות מערכות GPS המותקנות בהם ועומד אתם בקשר רדיו.

## נתוני פעילות
מערך האוטובוסים בלונדון הוא מן הגדולים בעולם:
* קווים: 675
* מסופי אוטובוס: 50
* תחנות אוטובוס: 19,000
* אוטובוסים פעילים: 9,300
* מרחק נסיעה: 490 מיליון קילומטר בשנת 2017/18
* נוסעים: כ-6 מיליון ביום, 2 מיליארד בשנה.

## קישורים חיצוניים

* 
* פעילות תאגיד האוטובוסים, באתר Transport for London

## הערות שוליים

קטגוריה:חברות בריטיות
קטגוריה:לונדון: תחבורה
לונדון
ג'ון פוגרטי

**ג'ון קמרון פוגרטי** (באנגלית: **John Cameron Fogerty**; נולד ב-28 במאי 1945) הוא מוזיקאי, זמר וכותב שירים אמריקאי. הוא ידוע בעיקר בתור הזמר, הגיטריסט וכותב השירים המוביל בלהקת הרוק אנד רול האמריקאית, קרידנס קלירווטר רבייבל.
לאחר שהלהקה התפרקה בשנת 1972 פוגרטי פתח קריירת סולו מצליחה. במגזין הרולינג סטון הופיע ברשימת 100 הגיטריסטים הגדולים וברשימת 100 הזמרים הגדולים ביותר.

## ביוגרפיה
ג'ון פוגרטי נולד בברקלי, קליפורניה, וגדל באל סריטו, קליפורניה.
ב-1959 כשהיה בחטיבת הביניים פוגרטי הקים להקה עם הבסיסט סטו קוק והמתופף דאג קליפורד בשם "בלו ולווטס" ("Blue Velvets"), ומאוחר יותר הצטרף ללהקה אחיו הגדול, טום פוגרטי. בשנת 1964 שינתה הלהקה את שמה ל"Golliwogs", אך לא נחלה הצלחה גדולה. בשנת 1967 שינתה את הלהקה את שמה לקרידנס קלירווטר רבייבל, ואחרי שהשיקו את אלבום הבכורה שלהם הלהקה החלה להצליח. הוא הופיע בהרבה מקומות עם הלהקה או חלק מקריירת הסולו שלו. בשנת 1998 נכתב שמו של פוגרטי על כוכב בשדרת הכוכבים של הוליווד.

ב-22 באוגוסט 2025 פוגרטי הוציא את האלבום *Legacy: The Creedence Clearwater Revival Years*, שבו הוא הקליט מחדש כ-20 להיטים שכתב והקליט לפני יותר מ-50 שנה. ההקלטות החדשות נעשו כפרויקט משפחתי: בניו שיין וטיילר מנגנים ואשתו ג'ולי משמשת מפיקה אחראית. שמות הרצועות מסומנות "John's Version" כרפרנס הומוריסטי ל-"Taylor's Version" של טיילור סוויפט, שפוגרטי החמיא לה על פתרון סוגיית הבעלות שלה באמצעות הקלטות חדשות. האלבום נכנס לראשונה למקום התשיעי במצעד האלבומים המסחריים, עם כ-8,000 עותקים שנמכרו בארצות הברית בשבוע שהסתיים ב-28 באוגוסט 2025.

בשנת 1965 נישא למרתה פאיז. נולדו להם שלושה ילדים לפני שהחליטו להתגרש בשנות ה-70. הוא נישא לג'ולי קרמר בשנת 1991, ונולדו להם שלושה ילדים. נכון לשנת 2009, הם גרים בבוורלי הילס, קליפורניה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקאים אמריקאים
קטגוריה:זמרים אמריקאים
קטגוריה:אמריקאים שנולדו ב-1945
דין פריס

**דין פריס** (באנגלית: **Dean Farris**; נולד בשנת 1997) הוא שחיין אמריקאי, אלוף המכללות במשחה ל-100 יארד חופשי (2019) ובמשחה ל-100 יארד גב (2019) ושיאן העולם (2019) במשחה ל-200 יארד חופשי.

## ביוגרפיה
פריס גדל באטלנטה, ג'ורג'יה והתאמן בהדרכתו של מייק נורמנט. הוא לומד ושוחה באוניברסיטת הרווארד.

### 2017
באליפות המכללות שנערכה באינדיאנפוליס טקסס בסוף מרץ 2017 סיים פריס רביעי במשחה ל-200 יארד חופשי 1:32.25 דקות. נוסף לכך, הוא סיים במקום 14 במשחה ל-200 יארד גב בתוצאה של 1:40.89 דקות

### 2018
באליפות המכללות שנערכה במינסוטה מיניאפוליס בסוף מרץ 2018 קבע פריס במשחה ל-200 יארד חופשי, כשחיין ראשון במשחה שליחים 4x200 יארד חופשי, שיא אישי חדש של 1:30.55 דקות. במשחה ל-200 יארד חופשי הוא סיים שישי בתוצאה של 1:32.12 דקות. נוסף לכך, הוא סיים במקום שביעי במשחה ל-200 יארד גב בתוצאה של 1:40.37 דקות.

באליפות ארצות הברית שנערכה באירוויין, קליפורניה בסוף יולי אותה שנה הוא סיים במקום שישי במשחה ל-100 מטר גב בתוצאה של 54.21 שניות, במקום 14 במשחה ל-50 מטר גב בתוצאה של 25.84 שניות, במקום 14 במשחה ל-50 מטר חופשי בתוצאה של 22.62 שניות, במקום 16 במשחה ל-100 מטר חופשי בתוצאה של 49.08 שניות ובמקום 17 במשחה ל-200 מטר חופשי בתוצאה של 1:48.27 דקות.

### 2019
באליפות המכללות שנערכה באוסטין טקסס בסוף מרץ 2019 זכה פריס בשתי מדליות זהב, במחשהל-100 יארד חופשי בתוצאה של 40.80 שניות, התוצאה השלישית בטיבה בהיסטוריה אחרי קיילב דרסל (39.90 שניות) וולדימיר מורוזוב (40.76 שניות) ובמשחה ל-100 יארד גב בתוצאה של 43.66 שניות, התוצאה השנייה בטיבה בהיסטוריה אחרי שיא העולם של ראיין מרפי (43.49 שניות). הוא קבע ביום הראשון של האליפות במשחה ל-200 יארד חופשי, כשחיין ראשון במשחה שליחים 4x200 יארד חופשי, שיא עולם חדש של 1:29.15 דקות, שיפור לשיאו בן השנה של טאונלי האס (1:29.50 דקות). נוסף לכך, האו סיים במקום שישי במשחה ל-50 יארד חופשי בתוצאה של 19.02 שניות. בשלב המוקדמות הוא קבע תוצאה של 18.92 שניות.

## שיאים אישיים
### בריכה אולימפית
* 50 מטר חופשי: 22.62 שניות (2018)
* 100 מטר חופשי: 48.52 שניות (2018)
* 200 מטר חופשי: 1:47.94 דקות (2018)
* 50 מטר גב: 25.70 שניות (2018)
* 100 מטר גב: 54.21 שניות (2018)
* 200 מטר גב: 2:02.91 דקות (2018)
### בריכת 25 יארד
* 50 יארד חופשי: 18.92 שניות (2019)
* 100 יארד חופשי: 40.80 שניות (2019)
* 200 יארד חופשי: 1:29.15 דקות (2019) **שיא עולם**
* 100 יארד גב: 43.66 שניות (2019)
* 200 יארד גב: 1:38.99 דקות (2018)

## ראו גם

## קישורים חיצוניים

* דין פריס, באתר SwimSwam 

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:שחייני חופשי
קטגוריה:שחייני גב אמריקאים
קטגוריה:שיאני עולם אמריקאים: שחייה
קטגוריה:ג'ורג'יה: שחיינים
קטגוריה:אמריקאים שנולדו ב-1997
סלמון אקווה-אדוונטג'

[250px|ממוזער|שמאל|[סלמון אטלנטי]]
**סלמון אקווה-אדוונטג**' (באנגלית: **Salmon AquAdvantage**) הוא השם המסחרי של דגי סלמון אטלנטי מהונדסים גנטית. זן זה של דג הסלמון פותח על ידי חברת "אקווה-באונטי טכנולוגיות" בשנת 1989 על ידי הוספת גן הורמון הגדילה של הסלמון הגמלוני הפסיפי, יחד עם גן מהדג Ocean pout, לגנים של הסלמון האטלנטי. שני גנים אלה מאפשרים לסלמון אשר הונדס גנטית לגדול כל השנה במקום רק במהלך האביב והקיץ. המטרה העיקרית לכך שדג הסלמון האטלנטי הונדס גנטית הייתה, להגדיל את המהירות שבה הדגים גדלים מבלי להשפיע על גודלו הסופי או תכונות אחרות. דג הסלמון הונדס גנטית כך שיגיע לגודל המרבי במהירות כפולה מסלמון רגיל שגדל בחוות דגים (16 עד 18 חודשים במקום שלוש שנים). הנתון האחרון מתייחס לזנים ששיעור הצמיחה שלהם כבר השתפר פי 2 כתוצאה מריבוי סלקטיבי.

דג ה"סלמון אקווה-אדוונטג'" הוא בעל החיים הראשון שמהונדס גנטית אשר משווק כפריט מזון.

## ראו גם
* GloFish
* אורגניזם מהונדס גנטית
* הנדסה גנטית

## הערות שוליים

קטגוריה:הנדסה גנטית
קטגוריה:סלמונאים
קטגוריה:מוצרי ביוטכנולוגיה
מכסחת דשא רובוטית

280px|ממוזער|שמאל|מכסחת דשא רובוטית
**מכסחת דשא רובוטית** הוא רובוט ביתי המסוגל לכסח מדשאות באופן אוטומטי. מכסחת דשא רובוטית טיפוסית (ובמיוחד הדגמים מהדור הראשון) מחייבת את המשתמש להציב חוט בגבול השטח שהמכונה תכסח. מכסחות דשא רובוטיות מסוגלות לכסח מדשאות בגודל של עד 30 קילומטר רבוע.

לאורך השנים פותחו מכסחות דשא רובוטיות מתוחכמות יותר ויותר, אשר חלקן מסוגלות לחזור בעצמן למקום בו הן מטעינות את עצמן, וחלקם מכילים חיישנים שמסוגלים לחזור באופן מיידי לסככה אם מתחיל לרדת גשם.

מכסחת הדשא הרובוטית המסחרית הראשונה הייתה ה-MowBot, אשר הושקה בשנת 1969 והכילה כבר אז חלק מהתכונות הקיימות במכסחות הדשא הרובוטיות הפופולריות ביותר כיום.

עם העלייה בפופולריות של הטלפונים החכמים בחלק מהמכסחות הרובוטית שולבו משולבים תכונות המאפשרים למשתמשים בהם להיעזר ביישומים מותאמים אישית על מנת לשנות את ההגדרות של כיסוח הדשא או לשנות את התדירות בה הדשא מכוסח, כמו גם על מנת לשלוט באופן ידני על המכסחת באמצעות ג'ויסטיק דיגיטלי.

## חסרונות
* מדשאות מפותלות במיוחד עם צווארי בקבוק רבים (מעברים שאורכם קטן מ-1.20 מטרים) גורמים לעיתים רבות לבעיות. כמו כן, משטחים לא שטוחים או מדרונות תלולים עשויים להיות בעייתיים.
* המדשאה חייבת שלא להכיל חפצים שעשויים לגרום לבעיות (כגון ענפים, בגדים, אבנים גדולות, צעצועים, שמיכות או כריות שטוחות, כבלים, צינורות גינה, וכו'). אף על פי כן, חפצים אשר גבוהים מ-15 ס"מ בדרך כלל לא מהווים בעיה.
* ההתקנת החוט שמקיף את התחום אותו המכסחת תכסח עלול להיות יקר למדיי, במיוחד אם מדובר בצורה מורכבות יותר.
* מכסחות דשא רובוטיות נועדו בעיקר לשמש לצורך כיסוח מדשאה שהדשא בה כבר היה בגובה סביר, ואיננה מתאימה לכיסוח מדשא בה הדשא "פראי".

## גלריות


File:Husqvarna Automower 305.jpg
File:Robomow_110_City_2012-06-05.jpg
File:Automower Solar Hybrid.jpg
File:Robomow RL1000.jpg
File:Friendly Robotics Robomow RM400.jpg



## ראו גם
* מכסחת דשא

## קישורים חיצוניים

## הערות שוליים

קטגוריה:מכשירי חשמל
קטגוריה:רובוטים